इंदौर से पैंतालीस किमी दूर ग्रामीण विधानसभा की सीट देपालपुर, जहां कांग्रेस चुनाव अभियान समिति के अध्यक्ष ज्योतिरादित्य सिंधिया मुख्यमंत्री शिवराज सिंह चौहान के खिलाफ हुंकार भरते हुए कह रहे हैं कि वे आपको खंभा दे रहे हैं, तार दे रहे हैं लेकिन करंट नहीं दे रहे. और खुद पांच लाख के एसी लगाकर सीएम हाउस में सो रहे हैं. सिंधिया के आक्रामक वार और जोशीले अंदाज से पांडाल में बैठी सैकड़ों लोगों की भीड़ उत्साहित होकर सहमति में नारे लगाने लगाती है. लेकिन कांग्रेस का आम कार्यकर्ता असमंजसता में घिर जाता है.